CELEX: 62013FN0097
Language: mt
Date: 2013-12-20 00:00:00
Title: Kawża F-97/13: Rikors ippreżentat fl- 20 ta’ Diċembru 2013 — ZZ vs FRA

22.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 85/26
            
         Rikors ippreżentat fl-20 ta’ Diċembru 2013 — ZZ vs FRA
   (Kawża F-97/13)
   2014/C 85/44
   Lingwa tal-kawża: l-Ingliż
   
      Partijiet
   
   
      Rikorrenti: ZZ (rappreżentanti: L. Laure, M. Vandenbussche, avukati)
   
      Konvenuta: L-Aġenzija tal-Unjoni Ewropea għad-Drittijiet Fundamentali (FRA)
   
      Suġġett u deskrizzjoni tal-kawża
   
   Annullament tad-deċiżjoni li jinħatar kandidat ieħor għall-pożizzjoni ta’ “Senior Programme Manager” fi ħdan il-FRA u d-deċiżjoni impliċita li ma tinħatarx ir-rikorrenti għal pożizzjoni oħra ta’ “Senior Programme Manager” imsemmija fl-avviż ta’ pożizzjoni vakanti.
   
      Talbiet tar-rikorrenti
   
   
               —
            
            
               jannulla d-deċiżjoni tad-Direttur tal-5 ta’ Frar 2013, li biha r-rikorrenti ġiet infurmata li d-Direttur tal-FRA għażel li jaħtar kandidat ieħor għall-pożizzjoni ta’ ta’ “Senior Programme Manager — Social Research” (AD8) u, konsegwentement, li ma jaħtarx lilha għal din il-pożizzjoni;
            
         
               —
            
            
               jannulla d-deċiżjoni impliċita li hija mingħajr data, li ma tinħatarx għall-pożizzjoni l-oħra bħala ta’ “Senior Programme Manager” imsemmija fl-avviż ta’ pożizzjoni vakanti;
            
         
               —
            
            
               jannulla kull deċiżjoni meħuda abbażi ta’ dawn id-deċiżjonijiet illegali;
            
         
               —
            
            
               jannulla d-deċiżjoni tal-11 ta’ Lulju 2013, sa fejn din tiċħad l-ilment ifformulat mir-rikorrenti u li tirrifjuta li tagħti bidu għal investigazzjoni amministrattiva mmexxija minn investigatur li mingħajr dubju huwa indipendenti, imparzjali u oġġettiv, sabiex jiġu stabbiliti l-fatti;
            
         
               —
            
            
               jordna l-ħlas ta’ kumpens għad-dannu materjali mġarrab mir-rikorrenti, li l-ammont tiegħu huwa stmat għal EUR 550 651;
            
         
               —
            
            
               jordna l-ħlas ta’ kumpens għad-dannu morali mġarrab mir-rikorrenti, li l- ammont tiegħu huwa stmat għal EUR 70 000;
            
         
               —
            
            
               jikkundanna lill-konvenuta għall-ispejjeż.